Gustav Cvijak
Gustav Cvijak (rođen: Gustav Zwieback)  (Zagreb, 10. 5. 1918 - Rio de Janeiro, Brazil, 1983), jugoslavenski advokat i pjesnik.

Biografija 
Gustav Cvijak je rođen 10. 5. 1918 u Zagrebu za vrijeme Austro-Ugarske Monarhije. Potječe iz židovske porodice Dragutina i Margarete Cvijak (do 1939 Zwieback). U Zagrebu je 1928 završio osnovnu školu i klasičnu gimnaziju 1932 godine. Studirao je na Pravnom fakultetu Sveučilištu u Zagrebu na kojem je diplomirao 29. 9. 1936 godine. U to vrijeme prezime mu se pisalo i, prema službenim spisima Sveučilišta, Cvibak. Gustavov otac je 8. 5. 1939, zbog povećanog antisemitizma na teritoriju Kraljevine Jugoslavije uzrokovanog nacističkom propagandom, promijenio prezime Zwieback u Cvijak. Gustavov otac Dragutin je 18. 11. 1941, tokom Drugog svjetskog rata tj. Holokausta, skončao u ustaškom koncentracijskom logoru Jasenovac. Sam Gustav je, sa majkom Margaretom, u junu 1941 pred ustašama pobjegao u Split (koji je tada bio pod talijanskom samoupravom), a zatim u Ljubljanu. Potom je sa majkom prešao na talijanski teritorij. Godinu i pol dana, 1942/43, proveo je u internaciji u logoru u Perugi. Nakon kapitulacije Italije tj. uspostave Hitlerove marionetske Talijanske Socijalne Republike, Gustav se sa majkom pred Wehrmachtom sakrio kod izvjesnog Attilija Avellina Goraccija u Perugi. Tu su boravili dva mjeseca. 1943 prebjegli su u Rim gdje su se skrivali pod lažnim imenom Franco Galanti i Maria Terruzzi. Nakon rata, u Rimu je radio kao prevoditelj za Američki židovski distribucijski komitet (Židovska agencija za pomoć) u Italiji. 1947 iz Barcelone je emigrirao, sa majkom, u brazilski Rio de Janeiro. Bio je oženjen za Augustu Rivolu sa kojom je imao sina i kćer. Majka mu je umrla 1981 godine. Gustav je za života, od 1932 do 1945, pisao pjesme, a koje su 1958 godine izdane u zbirci "Pisati, pisati i tako disati". Dvije pjesme su mu bile tiskane u zborniku "Pjesnici Zagrebu" 1979 godine. Gustavova poezija je reportažnog i feljtonističkog tona, kadikad prožeta socijalnom i političkom notom. Gustav Cvijak je preminuo 1983 u Rio de Janeiro. Majka mu je živjela do 1981 godine.

Djela 
 "Pisati, pisati i tako disati", Zagreb (1958)

Reference

Literatura 
 

Biografije, Zagreb
Jugoslavenski Jevreji
Austrougarski Jevreji
Diplomanti Pravnog fakulteta Sveučilišta u Zagrebu
Jugoslavenski advokati
Jugoslavenski pjesnici
Jevrejski pravnici
Authority control